《和清顺》
宋代·沈辽

世事咄咄非余知，常爱天籁林中吹。子云老来亦嗜酒，秦女屡典钗头螭。

不忮不求自得趣，不知梅萼生南枝。昨日偶寻北山去，清旷正直穷冬时。

道人相恼更题诗，信道匡鼎解人颐。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。